Selle tõendiks, et Eesti oli määratud Saksa - Vene kokkuleppe põhjal Nõukogude Liidule, on kasvõi seegi, et Hitler "kutsus" Saksamaale Eestis elavad sakslased, juhul, kui Saksamaa oleks ise kavatsenud okupeerida  Eesti, oleks need kohalikku keelt oskavad ja kohalikke olusid hästi tundvad sakslased moodustanud suurepärase "viienda kolonni". Kuna aga vastavalt paktile jäi Eesti Nõukogude Liidu "mõjupiirkonda", siis oli selge, et pärast Eesti okupeerimist Punaarmee poolt on need inimesed Saksamaale kadunud. 1939. aasta lõpuks, mõne kuu jooksul pärast Molotov-Ribbentropi pakti sõlmimist lahkus Eestist 80% siin elavatest sakslastest. Samal ajal nendest maadest, mida Saksamaa ise kavatses vallutada, kohalikke saksa  rahvusest elanikke ära ei "kutsutud" (nagu lääne-Poolast ja sudeedisakslasi Tšehhoslovakkiast).